นิกเกอิปิดลบ 25.98 จุด เหตุแนวโน้มผลประกอบการเอกชนอ่อนแอ
นิกเกอิปิดลบ 25.98 จุด เหตุแนวโน้มผลประกอบการเอกชนอ่อนแอ
29 ก.ค. 2558

ดัชนีนิกเกอิตลาดหุ้นโตเกียวปิดปรับตัวลงในวันนี้ โดยดัชนีนิกเกอิลดลง 25.98 จุด หรือ 0.13% ปิดที่ 20,302.91 จุด โดยได้รับแรงกดดันจากการคาดการณ์ผลประกอบการที่อ่อนแรงลงของบริษัทญี่ปุ่น แม้ว่าความเชื่อมั่นโดยรวมของนักลงทุนได้ปรับตัวดีขึ้น หลังตลาดหุ้นต่างประเทศปรับเพิ่มขึ้นเมื่อคืนนี้
แม้หุ้นยุโรปและสหรัฐปรับตัวขึ้นเมื่อคืนนี้ รวมทั้งราคาสินค้าโภคภัณฑ์ฟื้นตัวขึ้นบ้างหลังร่วงหนักจากความผันผวนของหุ้นจีนและความวิตกเกี่ยวกับภาวะเศรษฐกิจจีน แต่ตลาดหุ้นโตเกียวก็ไม่สามารถดีดตัวขึ้นพ้นจากแดนลบได้ในวันนี้
ทั้งนี้ นักลงทุนต่างก็รอดูผลการประชุมนโยบายการเงินของธนาคารกลางสหรัฐ (เฟด) ซึ่งจะทราบผลในช่วงเช้าวันพรุ่งนี้ ตามเวลาไทย เพื่อประเมินสัญญาณบ่งชี้ถึงช่วงเวลาที่เฟดจะเริ่มปรับขึ้นอัตราดอกเบี้ย